
изх.№ ..............................................................
ДО

ОБЩИНСКИ СЪВЕТ

ЗЛАТОГРАД
ДОКЛАДНА ЗАПИСКА

От

Мирослав Митков Янчев – Кмет на Община Златоград

Относно: Заявление с вх.№ 94-00-4271/28.10.2024 г. към Заявление с вх.№ 94-00-159/15.01.2021 г. от И. К. Н. с искане за издаване на разрешение за изработване на ПУП-ПРЗ и одобряване на Задание за допускане за изготвяне  на ПУП–ПРЗ

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

При Главният архитект на Община Златоград е постъпило заявление от И. К. Н., придружено със задание по чл.125 от ЗУТ и скица-предложение за изготвяне на ПУП-ПРЗ, с искане за издаване на такова разрешение върху част от Поземлен имот (ПИ) с идентификатор 31111.8.44, местност „Балали“ /Орехът/ по Кадастрална карта на гр. Златоград.

Собственици на Поземлен имот (ПИ) с идентификатор 31111.8.44, местност “Балали” /Орехът/ по Кадастрална карта на гр. Златоград, съгласно Кадастралния регистър на недвижимите имоти към кадастрална карта на гр.Златоград са: С. З. Н.; Е. Д. Н.; И. К. Н.; Д. Н. Н. (Р. М. К. – починал, удостоверение за наследници № **** от **.10.2024 г.), М. К. Н. (М. М. К.); П. В. К. и М. З. Н.
Лицата С. З. Н.; Е. Д. Н.; М. К. Н. (М. М. К.); П. В. К.; М. З. Н. и наследниците на Р. М. К. (Д. Н. Н.) са подписали нотариално заверени декларации за съгласие в полза на И. К. Н., за извършване на процедура по промяна предназначението на част от ПИ с идентификатор 31111.8.44.
Съгласно приложеното задание Възложителят, И. К. Н., има инвестиционно намерение за осъществяване на вилно застрояване и второстепенна задънена улица в имота, като се промени статута на тази част от имота -  от земеделска територия, стане урбанизирана. 
В северната част на ПИ с идентификатор 31111.8.44 по КК на гр. Златоград, местност „Балали“/Орехът/ се образува УПИ за вилно застрояване, като в него попадне и съществуващата вилна сграда. Източно от новообразувания УПИ в рамките на ПИ с идентификатор 31111.8.44 се предвижда второстепенна задънена улица, която ще обслужва новия урегулиран поземлен имот и останалата част на ПИ с идентификатор 31111.8.44, която ще запази сегашното си предназначение. 
Заявлението е разгледано от Общинския експертен съвет по устройство на територията при Община Златоград и с решение № 11 по протокол № 8 от 06.11.2024 г. внесената документация се приема.

Изготвянето на ПУП-ПРЗ е необходим във връзка с процедурите по промяна предназначението на земеделски имот за неземеделски нужди, по реда на Закона за опазване на земеделските земи и разрешаване на строителство по реда на ЗУТ. 


Съгласно чл.124а, ал.1 от ЗУТ, за поземлени имоти извън урбанизирани територии Общинският съвет, разрешава изготвянето на ПУП на основание чл.124б от ЗУТ - одобрява задание по чл.125 от ЗУТ.

Предложеният проект на подробен устройствен план отговаря на предвижданията на ОУП на Община Златоград, в който имота попада в устройствена зона за курортни селища (ОК).
Във връзка с гореизложеното предлагам следния проект за 

РЕШЕНИЕ:

На основание чл.21, ал.1, т.11 и ал.2 от ЗМСМА, чл.124а, ал.1 от ЗУТ, чл.124б, ал.1 от ЗУТ и във връзка с чл.110, ал.1, т.1 от ЗУТ, чл.133, ал.7, т.1 от ЗУТ и искане с вх.№ 94-00-4271/28.10.2024 г. от И.К. Н., Общински съвет Златоград

РЕШИ:

1.Разрешава изработването на Подробен устройствен план – План регулация и застрояване за част от поземлен имот (ПИ) с идентификатор 31111.8.44, местност „Балали“ /Орехът/ по кадастрална карта на гр.Златоград, 


2.Одобрява Задание за изготвяне на проект за ПУП-ПРЗ по чл.125 от ЗУТ, съставено от Възложителя, неразделна част от настоящото решение.
Проектът да се изработи в обем и съдържание, съгласно чл.24 от Наредба № 8/14.06.2001г. за обема и съдържанието на устройствените планове и в съответствие с одобреното в т.2 задание. 

  Приложения:

· Заявление с вх.№ 94-00-4271/28.10.2024 г. от И.К. Н.
· Задание по чл.125 от ЗУТ.

· Подробен устройствен план - предложение.

· Скица № **-****/03.02.2025 г. на ПИ с идентификатор 31111.8.44 м. „Балали“ /Орехът/ по Кадастрална карта на гр.Златоград.

· Решение № 11 по протокол № 8/06.11.2024 г. на Общинския експертен съвет по устройство на територията при община Златоград.

· Удостоверение № 413/16.12.2020 г. и извадка от Общ устройствен план на Община Златоград.
· Писмо с изх.№ КПД-11-21-(3) от 21.02.2025 г. на РИОСВ Смолян.
· Удостоверение за наследници.

· Удостоверения на лице с различни имена – 2 бр.

· Декларации за съгласие – 11 бр.

С уважение,

Мирослав Янчев

Кмет на Община Златоград

Изготвил:

Арх.РЗ                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               

Съгласувал:

ЗЦ



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

